עמיר עקיבא סגל

עמיר עקיבא סגל (נולד ב-1980 בציפורי) הוא משורר, מבקר ספרות ופעיל חברתי. פעיל בתחומי הרווחה והתעסוקה, מייסד ומנכ"ל עמותת עובדים.

ביוגרפיה

עמיר עקיבא סגל (נולד ב-1980 בציפורי) הוא משורר, מבקר ספרות ופעיל חברתי. פעיל בתחומי הרווחה והתעסוקה, מייסד ומנכ"ל עמותת עובדים. פרסם מאמרים ומחקרים בנושאי תעסוקה, הגירה וספרות עברית. חי בירושלים עם אשתו אניה ושני ילדיהם. שיריו ויצירותיו התפרסמו בכמה כתבי עת: עיתון 77, מעין, מטעם, שבו, מאזניים, זוטא, שבילים, הליקון, פסיפס, משיב הרוח ואחרים. ספר שיריו "בשובי מן המילואים" יצא בשנת 2008 בהוצאת גוונים. על ספרו זה זכה במלגה למשוררים צעירים על שם רפי פרבמן. בפברואר 2014 יצא לאור ספר שיריו השני "ארץ אחרת מאד" בהוצאת עיתון 77. הרומן "שיר על אמריקה" שכתב התפרסם בשנת 2017 בהוצאת עיתון 77 לאחר שפורסם בהמשכים באתר "המוסף" של בית אבי חי במהלך שנת 2013. בשנת 2014 זכה עליו במקום הראשון בתחרות הספרותית על שם הארי הרשון באוניברסיטה העברית. 
למד בבית הספר התיכון החקלאי נהלל ושימש כמדריך בתנועת הנוער בני המושבים. התאמן שנים בקרטה ובעל חגורה שחורה בשיטת שיטו-ריו במועדון סאן-שין-קאן של תאמס וובר. בעל תואר ראשון בפסיכולוגיה ופילוסופיה מהאוניברסיטה העברית בירושלים, תואר מוסמך בייעוץ ופיתוח ארגוני מהמסלול האקדמי המכללה למנהל. למד במעמד משלים מחקר בחלקה לסוציולוגיה באוניברסיטה העברית והגיש עבודת תזה בנושא תעסוקת עולים מארצות הברית לישראל בהנחיית נביל חטאב.
בזמן לימודיו לתואר הראשון שימש כיו"ר תא הסטודנטים של מפלגת העבודה באוניברסיטה העברית, שימש כחבר הנהלת האגודה לזכויות האזרח בישראל ופעל כחבר ופעיל בארגון אמנסטי אינטרנשיונל ישראל. עבד בעבר כחקלאי, רפתן, ברמן, טבח, מדריך טיפולי בבית-חולים פסיכיאטרי, עובד רווחה, מאבטח, שדרן רדיו, איש מכירות, מנהל מטה בחירות, יועץ פרלמנטרי ויועץ תעסוקתי. שירת כמפקד צוות בחיל התותחנים הישראלי. היום מנהל את עמותת עובדים העוסקת בליווי וקידום עובדים.

פעילות ספרותית

שיריו ויצירותיו התפרסמו בכמה כתבי עת: עיתון 77, מעין, מטעם, שבו,, מאזניים, זוטא, שבילים, הליקון, פסיפס, משיב הרוח ואחרים.
סגל הגיש יחד עם שלומי בן-עטר את תוכנית הרדיו שירת מחאה בתחנת כל השלום, התוכנית עסקה בשירי מחאה, בשירים חברתיים ופוליטיים עבריים.
משנת 2010 ועד 2015 שימש כמבקר וסוקר ספרות ברשת א'. 
משנת 2014 משמש כחבר בוועדת סל תרבות ארצית בתחום הספרות.
משנת 2013 ועד 2015 שימש כמבקר ספרי השירה של עיתון קו למושב. כונה על ידי אילן ברקוביץ' "מבקר השירה החשוב ביותר של הזמן האחרון".
מתחילת שנת 2014 כותב מאמרים על שירה עברית בכתב העת עיתון 77 בטור בשם "שירה יכולה". 
הנחה פאנלים וערבים המוקדשים לשירה פוליטית ושירת מחאה והשתתף בפאנלים בערוץ הכנסת על הנושא ועל אומנות פוליטית.
פרסם עד כה שני ספרי שירה ורומן.

עריכה

שימש כעורך ומנחה סדרת ערבי "שיר כאב" שעסקה בשירי מחאה בישראל בבית אבי חי בירושלים.
עורך אורח "הכיוון מזרח" 25, "למוזיקה מזרחית ולא רק...", חורף תשע"ד,2013. 
עורך אורח "עיתון 77" גיליון 385 "שירה בתרמילו של החייל" אוקטובר-נובמבר 2015.

פעילות פוליטית

בשנת 2017 נבחר לשמש כיו"ר סניף מרצ בירושלים וכחבר ועידת מפלגת מרצ. 
בזמן לימודיו לתואר הראשון שימש כיו"ר תא הסטודנטים של מפלגת העבודה באוניברסיטה העברית, תא "אופק חדש". שימש כחבר הנהלת האגודה לזכויות האזרח בישראל ופעל כחבר ופעיל בארגון אמנסטי ישראל.
משנת 2009 ועד לסוף שנת 2012 שימש כעורך הראשי של אתר יאללה-קדימה, אתר הפעילים של מפלגת קדימה. לקראת הבחירות לכנסת העשרים שימש כמנהל מטה הבחירות של מוסי רז בבחירות הפנימיות במפלגת מרצ. לאחר הבחירות שימש כיועץ פרלמנטרי לח"כ איל בן ראובן עד שנת 2016.

פעילות חברתית

שימש מדריך טיפולי במכון סאמיט לשיקום פגועי נפש, שימש חונך בבית חולים איתנים לפגועי נפש. 
שימש כסגן יו"ר ארגון הסגל הזוטר באוניברסיטת בן-גוריון בבאר-שבע.
שימש מנהל מערך תעסוקה לצעירים ונוער בסיכון בחטיבה לקידום נוער וצעירים בעיריית ירושלים. שם שימש כמנהיג התארגנות העובדים של עובדי חברת אריאל ויו"ר ועד הפעולה טרם הקמת ועד העובדים. מאבק זה היה חלק מסדרת מאבקי עובדי חברות עירוניות שהביאו למאבקים בתוך עיריית ירושלים, בין חברי מועצת העיר ולמעורבות של ניר ברקת ששימש באותה עת ראש עיריית ירושלים. בשנת 2017 נחתם ההסכם הקיבוצי של ועד העובדים של עובדי חברת אריאל, לאחר מאבק מתמשך של כמה שנים.
שימש כיועץ תעסוקה לחרדים במרכז כיוון וכיועץ השמה לאקדאים מובטלים בשירות התעסוקה. הקים ומנהל את עמותת עובדים המסייעת לעובדים ומחפשי עבודה בישראל.